**JAVNI POZIV ZA**

**KREATIVNE POSLOVNE IDEJE**

1. PREDMET IN CILJ POZIVA

**Javni poziv za kreativne poslovne ideje za trajnostni turizem s področja kulture in ustvarjalnosti** objavljamo v okviru projekta CCI4TOURISM - Krepitev podjetniških veščin kulturnih in ustvarjalnih industrij za vrednotenje kulturne dediščine in razvoj trajnostnih turističnih produktov v jadransko-jonski regiji. Projekt sofinancira program INTERREG ADRION 2014- 2020. Cilj projekta je okrepiti podjetniške in druge spretnosti izvajalcev v kulturnem in kreativnem sektorju, da bi tako postali bolj ključen akter pri izvajanju politik povezanih s kulturo in turizmom ter da bi izboljšali turistično ponudbo.

**Cilj tega poziva je izbrati in podpreti kulturne in ustvarjalne ideje s potencialom za trajnostni turizem v Primorsko-notranjski regiji.**

S tem pozivom RRA Zeleni kras **vabi posameznike, mlada in start-up podjetja, ki delujejo na področju kulturne in kreativne industrije na območju Slovenije**, da predložijo svojo poslovno idejo, ki bo povezana z glavno temo projekta: Kako lahko podjetja s področja kulturne in kreativne industrije prispevajo k inovativnemu turističnemu produktu ali storitvi ter posledično k oblikovanju nove strategije trajnostnega turizma v Jadransko-jonski regiji?

**RRA Zeleni kras d.o.o. bo na pozivu izbrala do 10 inovativnih poslovnih idej na lokalni / regionalni ravni in jim namenila podporo pri razvoju in promociji.**

Podprte kreativne ideje s potencialom za razvoj trajnostnega turizma morajo imeti zmožnost implementacije v Primorsko-notranjski regiji.

1. SPLOŠNO O PROJEKTU

Projekt CCI4TOURISM se ukvarja s področjem kulturne in ustvarjalne industrije (KKI). Cilj projekta je prispevati k temu, da postanejo kulturne in kreativne industrije ključni akterji v turističnem sektorju in posledično značilen dejavnik rasti v jadransko-jonski makro regiji.

CCI4TOURISM bo na področju kulturnih in kreativnih industrij spodbudil podjetništvo s povečanjem znanj, veščin in kompetenc vključenih podjetij in posameznikov, vzpostavil bo mrežo kreativnih središč (HUB-ov) s ciljem izboljšanja valorizacije kulturne dediščine in digitalnih tehnologij.

PARTNERSTVO sestavlja devet partnerjev iz šestih držav:

* Znanstveno-tehnološki park Tecnopolis (vodilni partner), Italija
* Agencija za razvoj podeželja Zadarske županije, Hrvaška
* Furlanski center za inovacije, raziskave in prenos tehnologije, Italija
* Poslovni in kulturni razvojni center, Grčija
* RRA Zeleni kras, Slovenija
* Razvojna agencija Sora, Slovenija
* Sklad za evropske zadeve AP Vojvodine, Srbija
* Mestna razvojna agencija Banja Luka, Bosna in Hercegovina
* IRI CENTAR, Hrvaška

Projekt bo izvajal aktivnosti, povezane z a) mobilizacijo odkrivanja talentov in poslovnih idej, b) krepitvijo podjetniške sposobnosti KKI sektorja, c) podporo "hibridizaciji" med podjetji, ki delujejo na področjih kulture, ustvarjanja in turizma, tako za zagon novih podjetij kot za opredelitev novih izdelkov in storitev.

Preko izbire inovativnih poslovnih idej bo projekt podprl podjetja z namenom njihove podjetniške krepitve in promocije na trgu.

1. KAKŠNE IDEJE IŠČEMO IN KDO JIH LAHKO PRIJAVI?

**Poziv je namenjen kreativnim podjetjem in posameznikom (podjetja, samozaposleni, samostojni podjetniki, študenti),** ki imajo jasno zastavljeno idejo za razvoj produkta ali storitve s poslovnim potencialom, jasno določene cilje in vizijo. Iščemo ideje, ki jih sektor kulturnih in kreativnih industrij lahko prispeva k razvoju trajnostnega turizma in hkrati upoštevajo digitalne tehnologije, trajnost turistične ponudbe, vključevanje (ne)snovne kulturne dediščine in družbeni učinek ideje.

1. kaj bodo izbranI pRIJAVITELJI pridobilI?

Deset izbranih idej / prijaviteljev bo lahko izkoristilo shemo podpore, ki jo nudi projekt na lokalni in nadnacionalni ravni in vključuje:

* dostop do storitev v procesu inkubacije in razvoja poslovnih idej (na daljavo ali v živo, če bodo to dopuščale splošne zdravstvene razmere):
	+ dvodnevni seminar / usposabljanje s specializiranimi mentorji s področja inovativnosti v turizmu, podjetništva, marketinga ter komuniciranja,
	+ individualna mentorstva za razvoj poslovnih idej z mentorji.
* dostop do tematskih delavnic za nadgrajevanje digitalnih veščin,
* dostop do tematskih delavnic s področja razvoja podjetništva in uporabe »design thinking« metode,
* promocija ideje v mednarodni publikaciji najboljših poslovnih idej,
* mreženje med vključenimi podjetji.

**Program podpore bo potekal od marca do junija 2021**. V nadaljevanju projekta CCI4TOURISM bodo imela izbrana podjetja na tem pozivu prednost pri vključitvi v pilotno akcijo, ki bo preko javnega poziva omogočala neposredno povezavo (“hibridizacijo”) med podjetji KKI sektorja in turističnimi podjetji z namenom skupnega razvoja novih inovativnih proizvodov in/ali storitev in vstopa na trg. V okviru pilotne akcije bo izbranih 5 idej prejelo tudi manjšo finančno vzpodbudo za implementacijo.

1. POSTOPEK PRIJAVE

**Rok za oddajo vlog je 19. 02. 2021.**

Vloge morajo biti oddane na prijavnem obrazcu.

Za vse nadaljnje podrobnosti ali vprašanja se obrnite na Matejo Simčič, RRA Zeleni kras; T: 031 654 776, mateja@rra-zk.si.

1. VREDNOTENJE POSLOVNIH IDEJ

Po oceni vseh poslovnih idej bo izbranih največ 10 predlogov, ki bodo prejeli najvišje število točk (po vrstnem redu prejetih točk). Med postopkom ocenjevanja lahko razpisovalec po potrebi kontaktira kandidate za dodatne informacije.

Merila za vrednotenje so vključena v spodnjo tabelo:

|  |  |  |  |  |
| --- | --- | --- | --- | --- |
| Α/Α | Kriterij / merilo  | Ponder  | Max. število točk  | Ponderirane točke  |
| 1 | Možnost razvoja poslovne ideje in izvedljivost implementacije  | 30% | 10 | 3 |
| 2 | Inovativnost / konkurenčna prednost ideje | 25% | 10 | 3 |
| 3 | Sestava in komplementarnost članov ekipe | 25% | 10 | 2 |
| 4 | Stopnja konkurenčnosti na ciljnih trgih | 20% | 5 | 1 |
|  | Skupna ocena |  |  | 9 |

1. PRIJAVNI OBRAZEC

|  |
| --- |
| Naslov poslovne ideje |
|  |
| Glavno področje aktivnosti, ki ga ideja pokriva |
|  |
| Ostala področja aktivnosti, ki jih ideja pokriva |
|  |
| Območje implementacije ideje |  |
| Število članov skupine |  |
| Podatki o članih skupine (tabelo izpolnite za vsakega člana posebej) | Ime in priimek:  |  |
| E pošta: |  |
| Telefon: |  |
| Starost: |  |
| Poklic: |  |
| Izobrazba (področje): |  |
| Stopnja izobrazbe : |  |
| Kratek opis (jasen in jedrnat povzetek) poslovne ideje (do 1500 znakov) |
|  |
| Opredelite ciljni trg (ciljne trge) in konkurenčnost vaše ideje. Katere potrebe, vrzeli namerava zadovoljiti oziroma zapolniti vaša ideja ? (do 1500 znakov) |
|  |
| Stopnja zrelosti vaše ideje: ideja / koncept; stopnja prototipa; stopnja testiranja; končna različica; stopnja trženja (do 1500 znakov) |
|  |
| Utemeljite inovativnost vaše ideje (do 1500 znakov) |
|  |
| Opišite organizacijske potrebe za uresničitev vaše ideje (do 1500 znakov) |
|  |
| Opredelite potencial izvedbe vaše poslovne ideje v Primorsko-notranjski regiji (do 1500 znakov) |
|  |
| Opredelite in pojasnite cilje vaše poslovne ideje (do 1500 znakov) |
|  |
| Ocena finančnih sredstev za realizacijo ideje |
|  |
| Navedite podrobna znanja in veščine, ki so potrebna za izvedbo vaše ideje in bi jih želeli nadgrajevati / razvijati. npr. analiza trgov, finančni management, socialne inovacije, znamčenje, …) |
|  |

Pivka, 29.01.2021